Tommy Berntsen

Tommy Berntsen (født 18. desember 1973 på Ellingsrud i Oslo) er en norsk fotballtrener og tidligere fotballspiller.

Berntsen var midtstopper og lagkaptein for Lyn i en årrekke. Han har også spilt to kamper for det norske landslaget.

 Tidlig karriere 
Berntsen begynte sin karriere i Vålerenga, men klarte aldri å etablere seg på klubbens førstelag, og var deretter innom 2.-divisjonsklubbene Lørenskog og Skjetten før han fikk en ny sjanse på øverste nivå da han ble signert av Lillestrøm i 1998. I LSK fikk Berntsen stor tillit, og sammen med Torgeir Bjarmann dannet han et av Tippeligaens beste midtstopperpar. Han scoret det første målet på nye Aker stadion, et selvmål da LSK tapte 0-4 mot Molde.

I 2001 dro Berntsen til den tyske klubben Eintracht Frankfurt, hvor han spilte tre kamper.

 Lyn 
Han returnerte til Norge i 2002 da han ble signert av Lyn. I 2003 fungerte Berntsen sammen med Axel Kolle i en kort periode som spillende trener for klubben.

Tommy Berntsen var en del skadeplaget i sin Lyn-karriere, men fikk likevel med seg mange kamper i løpet av de åtte sesongene han spilte for klubben. Han endte til slutt med 180 kamper for Lyn, hvorav 151 seriekamper.

 Karriere som spiller 
(Sist oppdatert 21. mai 2009)
KlubbKamper*Mål*Periode Vålerenga??1991-1994 Lørenskog??1995 Skjetten??1996-1997 Lillestrøm72171998-2001 Eintracht Frankfurt302001-2002 Lyn15192002-2009
* Kun seriekamper.

 Referanser 

 Eksterne lenker 

 Profil på lynfotball.net

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i England
Kategori:Norske fotballspillere i Tyskland
Kategori:Fotballspillere for Vålerenga Fotball
Kategori:Fotballspillere for Lørenskog IF
Kategori:Fotballspillere for Skjetten SK
Kategori:Fotballspillere for Lillestrøm SK
Kategori:Fotballspillere for Portsmouth FC
Kategori:Fotballspillere for Lyn Fotball
Kategori:Fotballspillere for Eintracht Frankfurt
Kategori:Fotballtrenere for FK Lyn
Kategori:Vinnere av Kniksenprisen
Kategori:Personer fra Oslo